Volkswagen Karmann Ghia

Type 34 Karmann Ghia

I 1961 introduserte Volkswagen VW 1500 Karmann Ghia Coupé, eller Type 34, basert på sin nye Type 3-platform, med Volkswagens nye 1500 motor, og styling av den italienske ingeniøren Sergio Sartorelli. På grunn av modellens forveksling med Type 14 1500 introdusert i 1967, var Type 34 kjent blant annet som «Der Große Karmann»" («Den store Karmann») i Tyskland, «Razor Edge Ghia» («Knivegg Ghia») i Storbritannia eller «European Ghia» («Europeisk Ghia») (eller «Type 3 Ghia» blant entusiaster) i De forente stater.
Et elektrisk drevet glidende stålsoltak var ekstrautstyr i 1963. Denne stylingen tilbød mer interiør- og bagasjeplass enn den opprinnelige Karmann Ghia.
Inntil den ble erstattet av VW-Porsche 914, var den den dyreste og mest luksuriøse personbilen som Volkswagen produserte på 1960-tallet. På den tiden kunne du i mange markeder kjøpe to standard Bobler for den samme pris som en Type 34 kostet. Den vesentlig høyere prisen betød at den aldri genererte noen høy etterspørsel og kun 42 505 (samt 17 kabrioletprototyper)) ble bygget i løpet av bilens hele produksjonstid mellom 1962 og 1969 (cirka 5 000 per år). I dag er Type 34 regnet som et noe sjeldent samlerobjekt.
Selv om Type 34 var tilgjengelig i de fleste land, ble den ikke offisielt tilbudt i USA, Volkswagens største og viktigste eksportmarked, som er en annen grunn til de lave salgstallene. Mange endte til slutt opp i USA (de fleste via Canada) og USA har det største antallet kjente gjenlevende Type 34ere i verden (400 av totalt de cirka 1.500 til 2.000 som er igjen).
Som sin Type 14 bror, var Type 34 stilisert av det italienske designstudioet Ghia. Det er noen felles designpåvirkninger, men Type 14 Ghia ser veldig forskjellig ut i forhold til Type 34. Det er store forskjeller på understellet da Type 14 har et Type 1 (boble) understell og Type 34 har et Type 3 understell (det samme som 1500/1600 sedan, variant og kombi, alle kjennetegnes av en flat «pannekake»-motor som gir både bagasjerom foran og bak. Type 34 er defor mekanisk lik de andre Type 3erne. Alle karosseriplater, interiør, glass, støtfangere og det meste annet er unikt til Type 34.  
Wilhelm Karmann fabrikkens samlebånd satte sammen Type 34, samt produserte VW-Porsche 914 (kjent som Porsche 914 i USA) — erstatteren til Type 34.

Karmann Ghia TC

Som et alternativ til Type 34 Karmann Ghia coupé, som Volkswagen hadde introdusert i Europa i 1961, så Karmann-Ghia do Brasil til Ghia i Torino etter en redesignet versjon av Type 14 på slutten av 1960-tallet. På den tiden jobbet Giorgetto Giugiaro for Ghia, den kjente italienske designeren, og han startet arbeidet med en ny brasiliansk Karmann Ghia. Resultatet ble Volkswagen Karmann Ghia TC (Touring Coupé), internt kjent som Type 145, som ble introdusert i 1970.
Denne modellen så veldig mye ut som en italiensk versjon av Porsche 911 og var en romslig 2+2 coupe med et moderne og komfortabelt interiør. Under var den lik Type 14 dog faktist platformen til Volkswagen Variant ble brukt i stedet for den til Volkswagen Boble. Hovedforskjellen var motoren. Type 145 TC hadden 1584 cc luftkjølt boxer fra Type 3 i stedet for den 1192 cc motoren til Type 14. Bilden hadde 65 hk (48 kW) ved 4600 rpm og en topphastighet på 138 km/t, sammenlignet med 34 hp (25 kW) og 116 km/t for Type 14.
18.119 TC modeller ble produsert i perioden 1970 til 1976. Den ble kun solgt i Sør-Amerika og ble ikke eksportert utenfor kontinentet. En prototype er en del av fabrikkmuseet til Karmann i Osnabrück i Tyskland.